Dorothea Douglass Chambers i 1903
**Dorothea Katherine Douglass Lambert Chambers** (født 3. september 1878 i Ealing, død 7. januar 1960) var en britisk, kvinnelig tennisspiller.

Dorothea Douglass Chambers tilhørte verdenseliten i tennis i årene 1903–25 og var kanskje den beste kvinnelige tennisspilleren før første verdenskrig.

Hun vant sin første singletittel i Wimbledon-turneringen i 1903. Hun vant finalen mot Ethel Larcombe med 4–6, 6–2, 6–2. Hun vant også i 1904 da hun beseiret Charlotte Sterry i finalen og i 1906 vant hun over May Sutton. Sin fjerde og femte tittel kom i 1910 og 1911 da finalemotstanderen het Dora Boothby. Sin sjuende og siste tittel i Wimbledon vant hun 1914 da hun som to-barns mor beseiret Ethel Larcombe i finalen. Chambers spilte totalt elleve singlefinaler i Wimbledon, en bedrift som hun deler med Blanche Bingley Hillyard, Charlotte Sterry og Martina Navrátilová.

I 1919 møtte hun den da 20-årige. franske tennisspilleren Suzanne Lenglen i finalen. Med ca. 8 000 tilskuere, blant andre den engelske Kong Georg V og dronnining Mary. Det ble en meget lang og jevn kamp som regnes som en av de beste i turneringens historie. Chambers misset to matchballer i egen serve i det tredje og avgjørende settet, og tapte for en sliten Lengden med 8–10, 6–4, 7–9. Året etter møttes de pånytt i finalen og også denne gangen vant Suzanne Lenglen, da med 6–3, 6–0.

Chambers ble også olympisk mester i tennis, hun vant gullmedalje i singleturneringen for damer under OL 1908 i London. Hun spilte også badminton og ble engelsk mesterinne i doube i 1903 og i mixed double i 1904.

Dorothea Douglass Chambers var også kaptein for engelske laget som vant Wightman Cup i 1925. Dette var en turnering som ble spilt i årene 1923–89, en lagkonkurranse for damer mellom England og USA som kom til på initiativ fra den amerikanske fennisspilleren Hazel Hotchkiss Wightman.

I 1981 ble Dorothea Douglass Chambers tatt opp i International Tennis Hall of Fame.

OL-medaljer
-----------

* 1908 Storbritannias flagg London - Gull **Gull** i tennis, single damer utendørs

Grand Slam-titler
-----------------

* Storbritannias flagg **Wimbledon:**
	+ Single damer – 1903 (hun beseiret Ethel Larcombe med 4–6, 6–2, 6–2 i finalen)
	+ Single damer – 1904 (hun beseiret Charlotte Cooper Sterry med 6–0, 6–3 i finalen)
	+ Single damer – 1906 (hun beseiret May Sutton med 6–3, 9–7 i finalen)
	+ Single damer – 1910 (hun beseiret Dora Boothby med 6–2 6–2 i finalen)
	+ Single damer – 1911 (hun beseiret Dora Boothby med 6–0, 6–0 i finalen)
	+ Single damer – 1913 (hun beseiret Winifred McNair med 6–0, 6–4 i finalen)
	+ Single damer – 1914 (hun beseiret Ethel Larcombe med 7–5 6–4 i finalen)

Referanser
----------

1. 1 2 3   100 years of Wimbledon, side(r) 209[Hentet fra Wikidata]
2. 1 2 3   www.sports-reference.com[Hentet fra Wikidata]
3. ↑   www.britannica.com[Hentet fra Wikidata]
4. ↑   www.legacy.com[Hentet fra Wikidata]
5. ↑   bleacherreport.com[Hentet fra Wikidata]

Eksterne lenker
---------------

* (en) Dorothea Douglass – Olympedia Rediger på Wikidata

* (en) Dorothea Douglass – Sports-Reference (OL-resultater – arkivert) Rediger på Wikidata

* (en) Dorothea Douglass – databaseOlympics.com (arkivert) Rediger på Wikidata

* (en) Dorothea Douglass – International Tennis Hall of Fame Rediger på Wikidata

* (en) Dorothea Douglass – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook
 |